bedre å leve én dag som løve, enn hundre år som får
Store norske leksikon,Ordforklaringer,Uttrykk og ordtak
Bedre å leve én dag som løve, enn hundre år som får er et ordspråk og slagord som spiller på klassiske tilførte egenskaper ved dyrene, der løven er modig og stolt og sauen engstelig og ynkverdig.
I den britiske offiseren Alexander Beatsons bok om krigen mot den indiske fyrsten Tipu Sultan av Mysore, utgitt i 1800, står det at Tipu stadig sa at han heller ville leve to dager som en tiger enn tohundre år som en sau. Likevel blir uttrykket ofte fremstilt som italiensk, selv om det først er dokumentert der rundt 100 år senere.Under første verdenskrig fikk ordspråket et nasjonalheroisk anstrøk etter de voldsomme kampene mellom Italia og Østerrike langs Piave-elven i 1918, blant annet gjennom artikler av forfatter og journalist Arnaldo Fraccaroli. Den italienske diktatoren Benito Mussolini gjorde det senere til et fascistisk slagord. Derfor blir det også stadig tillagt ham som sitat. Les mer i Store norske leksikon første verdenskrig Benito Mussolini Mysore (Karnataka) Tipu Sultan Litteratur Beatson, A. (1800). A View Of The Origin And Conduct Of The War With Tippoo Sultan. London: Bulmer and co. (s. 153–154). Fraccaroli, A. (1918, 31.07). Meglio un'ora da leone che cento anni da pecora. Corriere della Sera. Nazionale.  Nichil, R.L. (2015). Un giorno di più, un giorno di meno. Storia del motto (è) meglio vivere un giorno da leone che cento anni da pecora. Lingua italiana d'oggi XII (s. 121 fl.).